Crossing (2024ko filma)

Crossing (, ) 2024ko Levan Akin suediar zinema zuzendariaren film dramatikoa da.

 Sinopsia 

Lia 72 urteko historiako irakasle erretiratua da, eta Batumin bizi da, Georgian. Zorrotza da, eta erraz gaitzesten ditu onartu ezin dituenak. Ezkongabea da, eta duintasunak eta printzipioek gidatzen dute haren bizitza. Lia bere ilobaren bila dabil; Tekla izeneko trans emakumea da hura. Hilzorian zegoen ahizpari hitzeman zion alaba aurkitu eta etxera ekarriko zuela bueltan. Itxura guztien arabera, Teklak Turkiako muga zeharkatu zuen, eta Istanbulen bizi da. Bilaketan, Liak Achirekin egingo du topo. Ikasle ohi baten anaia da Achi, besteen bizkar bizi den gazte tonto xamarra, eta Liarekin joan nahi du Istanbulera. Tekla non dagoen badakiela eta turkiarrez eta ingelesez mintzatzen dela esanez argudiatuko du harekin joateko nahia. Horrela, bikoteak Istanbulerako bidaia hasiko du, bilaketan lagunduko duten pertsonaia anitzekin egingo dute topo bidean, eta, galdutako emakumeari buruz gehiago jakiteko ez ezik, beren buruak hobeto ezagutzeko ere balioko die bidaiak.

Aktoreak
 Mzia Arabuli
 Lucas Kankava
 Deniz Dumanlı

 Erreferentziak 

 Kanpo estekak 

Kategoria:Suediako film dramatikoak
Kategoria:Danimarkako film dramatikoak
Kategoria:Frantziako film dramatikoak
Kategoria:Turkiako film dramatikoak
Kategoria:Georgiako filmak
Kategoria:Transgeneroei buruzko filmak
Kategoria:Georgian girotutako filmak
Kategoria:Istanbulen girotutako filmak